ભાજપ શાસિત મ્યુનિ. સત્તાધિશો દ્વારા તેમના મળતિયાઓને આર્થિક લાભ અપાવવા માટે ભ્રષ્ટાચાર આચરવામાં આવી રહ્યો હોવાના અગાઉ વિપક્ષ કોંગ્રેસ દ્વારા આક્ષેપો કરવામાં આવ્યા હતાં. આ વખતે પણ સ્ટેન્ડિંગ કમિટીએ વગર ટેન્ડરે મળતિયાને કામ પધરાવી દેઇ મોટો આર્થિક લાભ અપાવી દેવાનો કારસો રચ્યો હોવાના આક્ષેપો ઉઠ્યા હતાં. અંતે કમિશનરને કામ રદ કરવાની ફરજ પડી હતી. તે પછી ટેન્ડર પ્રક્રિયા હાથ ધરવા માટે તંત્રને વધુ એક વખત ફરજ પડી હોવાની ચર્ચાએ જોર પકડ્યુ છે.